На страже

«На страже» () — ведамасная газета Міністэрства ўнутраных спраў Рэспублікі Беларусь. Подпіс усіх супрацоўнікаў міліцыі на газету абавязковы.

Першы нумар адзінага перыядычнага міліцэйскага выдання Беларусі савецкага часу – газеты «На варце Кастрычніка» (на той час – органа палітаддзела Галоўнага кіраўніцтва рабоча-сялянскай міліцыі пры СНК БССР) убачыў свет 12 лістапада 1931 г. Нумар выйшаў на беларускай мове на чатырох палосах накладам у 1,5 тыс. асобнікаў і быў прысвечны 14-й гадавіне савецкай міліцыі. Адказным рэдактарам першага нумара «На варце Кастрычніка» быў Гольдберг.

Газета выдавалася з перапынкамі ў 1942 – 1944 гг. і 1970 – 1977 гг. пад сваёй першай назвай на беларускай мове, але з 1945 г., пачынаючы з нумара ад 7 лістапада (№ 15), стала друкавацца пад рускамоўнай назвай «На страже Октября». З 3 ліпеня 1992 г. выходзіць пад назвай «На страже».

У розны час у газеце працавалі: заслужаны дзеяч культуры Рэспублікі Беларусь (2000), галоўны рэдактар газеты «Советская Белоруссия» (1995—2018) Павел Якубовіч, беларускі паэт і публіцыст, лаўрэат прэміі БСЖ «Залатое пяро» (2017) Уладзімір Барысенка, беларускі журналіст і літаратар, галоўны рэдактар газеты «Наша Ніва» (1991—2000), лаўрэат прэміі імя Алеся Адамовіча Беларускага ПЭН-цэнтру (1998) Сяргей Дубавец.

 Галоўныя рэдактары 
 Фёдар Лук’янавіч Жыркоў (верасень 1935—верасень 1939)
 Ганна Фёдараўна Шмытава (1946—1960)
 Іван Каленікавіч Дубавец (1961—1969)
 Генадзь Іванавіч Іваноў (1969—1970)
 Віктар Раманавіч Данілкін (студзень—кастрычнік 1978)
 Сяргей Леанідавіч Шахновіч (1978—кастрычнік 1994)
 Аляксандр Паўлавіч Дацій (1994—1999)
 Міхаіл Васільевіч Розум (1999—2001)
 Андрэй Давідавіч Бас (2001—2003)
 Сяргей Уладзіміравіч Хрыпач (ліпень 2003—2009)
 Аляксандр Баляслававіч Траяноўскі (2009—2015)
 Наталля Сяргееўна Гарына (чэрвень 2016—травень 2019)


 Узнагароды 
 1981 год – Ганаровая грамата Вярхоўнага Савета БССР.
 2006 год — пераможца ІІ Нацыянальнага конкурсу друкаваных СМІ «Залатая Ліцера» у намінацыі «Лепшая галіновая газета».
 2017 год – пераможца ХІІІ Нацыянальнага конкурсу друкаваных СМІ «Залатая Ліцера» у намінацыі «Лепшыя матэрыялы культурнай і гісторыка-краязнаўчай тэматыкі».

 Спасылкі 

 Кур’яновіч, Ю. Фёдар Жыркоў: невядомы вядомы рэдактар «На варце кастрычніка» / Юры Кур’яновіч // На страже. – 2019. – 15 ноября (№ 46 / 7498). – С. 16, 17.
 https://www.belta.by/society/view/gran-pri-hiii-natsionalnogo-konkursa-pechatnyh-smi-zolotaja-litera-udostoen-proekt-gazety-respublika-246080-2017/

Катэгорыя:Газеты Беларусі на рускай мове
Катэгорыя:Міністэрства ўнутраных спраў Рэспублікі Беларусь